cyanic-selkie/wikianc huggingface dataset:
दोंगर
पर्वतरांगो
सगळ्या व्हडल्या पर्वतांचो मुखेलपणान दोन जोड्यांनी आस्पाव करूं येता. पॅसिफिक महासागराभोंवतणी पसरिल्ली एक जोडी. हें जोडयेंत उत्तर अमेरिका, सायबेरिया, दक्षिण अमेरिकां आनी अस्तंत पॅसिफिक महासागरांतल्या द्विप मालिकेंत आस्पावता. त्यो पर्वतरांगो अशो : अलास्का, रॉकी, कोस्टल रेंज, अॅपलॅचिअन, अँडीज.
दुसरे जोडयेची सुरवात उत्तर आफ्रिकेंतल्या अॅटलास पर्वतापसून सुरू जावन उदेंतेंक इंडोनेशिया मेरेन ती पाविल्ली आसा. हे जोडयेंत आस्पाविल्ल्यो पर्वतरांको अशो : पिरेनीज, अॅपॅनाइन्स, आल्प्स, झॅग्रॉस, एल्बर्झ, उरल, हिंदुकुश, काराकोरम, हिमालय, कुनलून, तिएनशान, अल्ताई, व्हर्कोयान्स्, इंडोनेशिया रांगो.
भारतांतल्यो पर्वतरांको
हिमालय पर्वत, पुर्वाचल पर्वत, अरवली पर्वत, विंध्य पर्वत, सातपुडा पर्वत, सह्याद्री पर्वत.
गोंयच्यो पर्वतरांगो
भारताच्या अस्तंत घाटांत सह्याद्री दोंगरावळीचो सुमार 66 चौ .किमी. वाठार गोंयांत पडटा. ह्या दोंगरातेंगशांचीं सुमार 125 किमी. लांबायेची ओळ गोंयचें शीमेभोंवतणी पातळ्ळ्या. उदेंती गोंयच्या वाठारांत ह्या दोंगराच्यो उंच तेंगश्यो आसात. हातूंत नोंद घेवपासारक्यो अशो : सोंसोगड (3827 फूट), वाघेरी (3500 फूट), सिध्दनाथ (1242 फूट), चंद्रनाथ (1053 फूट).
दोंगराचीं कार्यां
पर्वतांच्या आडखळींक लागून दोन संस्कृतींमदीं व्हडलीशी देवघेव जावंक पावना. हाका लागून पर्वतालागीं रावपी लोकांक भायल्या जगाचो व्हडलोसो संपर्क येना आशिल्ल्यान तांचें मदीं आधुनिकतेचें प्रमाण उणें आसता. पर्वत हें संरक्षणाचें सैमीक साधन जावन आसा. रोमाच्या आल्पस पर्वतान जाल्यार भारताच्या हिमालय पर्वतान सैमीक रितीन संरक्षण केलां.
खेळ आनी करमणूक
गिर्यारोहण हो एक आंतरराश्ट्रीय नामनेचो साहसप्रकार. बर्फाळ दोंगराचेर लोकप्रिय आशिल्लो स्केटिंग होय एक क्रिडाप्रकार. पर्वतावेली सैमीक सोबीतकाय, मेकळी हवा, शांतीकाय, हांकां लागून पर्वत आनी दोंगर हीं पर्यटन स्थळां म्हूण विकसीत जायत आसात.
संदर्भ
वर्ग:देवनागरी पानां
लोलयेंकार, शिवराम
लोलयेंकार, शिवराम : (जल्म : २७ सप्टेंबर १९१४, लोलयें, काणकोण).
सुटकेझुजारी. ताणें प्राथमिक शिक्षण मराठी आनी पुर्तुगेजींतल्यान घेतलें. तो नॅशनल काँग्रेस गोवा हे संघटनेचो वांगडी आशिल्लो. २६ जानेवारी १९५५ ह्या दिसा लोलयें हांगा जाल्ल्या सत्याग्रहांत ताणें वांटो घेतिल्लो. तेन्ना पुलिसांनी ताका धरलो खूब मार दिलो आनी चार वर्सा खर बंदखणीची ख्यास्त फर्मायली. तशेंच दंड भरिना जाल्यार आनीक दोन वर्सा बंदखणीची ख्यास्त फर्मायली. फुडें २४ एप्रिल १९५८ ह्या बंदखणींतल्यान ताची सुटका जाली. १९७२ वर्सा भारत सरकारान तामपत्र दिवन ताचो भोवमान केलो. १८ जून १९८२ ह्या दिसा गोंय, दमण आनी दीव सरकारान मरणाउपरांत ताचो भोवमान केलो.
संदर्भ
वर्ग:देवनागरी पानां
शांतादुर्गा
श्री शांतादुर्गा देवस्थान-आमोणें:दिवचल तालुक्यांतल्या आमोणें वाठारांतलें देवस्थान. ह्या देवीचीं जायतीं अनुशंगीक दैवतां आसात. तीं अशीं-श्री दुर्गादेवता,श्री ग्रामपुरूस, श्री बेताळ, श्री रवळनाथ, श्री महालक्ष्मी, श्री रुपेभगत,श्री गडव्हंस आनी श्री भूतनाथ.तशेंच श्री महादेव आनी श्री नारायणदेव ह्या नांवांचीं दैवतांय थंय आसात.हीं सगळीं दैवता थंय कोंणें आनी केन्ना स्थापन केलीं हाची स्पश्ट म्हायती मेळना. तरी सुरवेक हो आमोणें गांव जाणें बसयलो आनी जांणी ग्रामसंस्था स्थापन केली तांणीच हीं दैवतां हांगा स्थापन केलीं अशें मानतात. कारण ह्या देवस्थानाचे घटना नेमावळींतल्यान आमोणें ग्रामसंस्थचे जे सभासद संस्थापक तेच ह्या देवस्थानाचे म्हाजनांत नैधृव्य गौत्री गौड सारस्वत ब्राम्हण जातीचे आमोणेकार आडनांवाचे आसात. तेचपरी हेर जातीचे फडते, गांवस, पोरोब, सिनारी ह्या उपनांवांचेय आसात. ह्या देवस्थानांतलें श्री शांतादुर्गा हें मुखेल दैवत दोंगरार आसा तशेंच, हांगाच्या श्री बेताळ, श्री रवळनाथ, श्री महालक्ष्मी आनी श्री रुपेभगत ह्या तीन दैवतांच्या साक्षात्काराच्यो आख्यायिका प्रसिद्द आसात.
आमोणें गांवांतल्या श्री रवळनाथ आनी श्री महालक्ष्मी देवळांत नवरात्र आनी दसरो उत्सव मनयतात. पूण थंयच्यान बेताळ देवळांत कार्तिक म्हयन्यांत वद्य पंचमी सावन नवरात्रांक सुरवात जाता आनी धाव्या दिसा म्हळ्यार वद्य चतुर्दशी दिसा दसऱ्याचो कार्यक्रम दनपरां सुरू जावन सांजवेळचो ५ ते ६ वरां मेरेन ताची सांगता जाता. ह्या दसऱ्याची खुबच नामना आसा आनी ताका आमोणेंचो दसरो म्हूण वळखतात. तशेंच खंयच्याय मनशाक सुण्यान वा हेर जनावरान घांस मारल्यार तशेंच, सोरोप वा हेर जिवाणें चाबल्यार हांगाच्या श्री लक्ष्मीदेवीचें गंधतीर्थ लायल्यार ताचेर रोखडोच गूण पडटा अशीय आख्यायिका आसा. हें गंधतीर्थ लावपाच्या काळांत कांदो, नुस्तें वर्ज्य करून शिवराक जेवण घेवंक जाय अशेंय म्हणटात.
हांगाचो रूप्याभगत हो देव श्री रवळनाथ-महालक्ष्मीच्या देवळा लागसारचे देवळेंत आसा. ह्या देवाक खंयचेंय संकश्ट पयस करपाची तशेंच खंयचीय शेणिल्ली वस्त परत मेळोवन दिवपा खातीर प्रार्थना करतात आनी ते बदला एक पैचें गोड दिवपाचो नवस करतात. हो देव नवसाक पावता अशी आख्यायिका आसा.
श्री शांतादुर्गा हें हांगाचें मुखेल दैवत आसून तिचें देवूळ दोंगरार आशिल्ल्यान श्री म्हादेवाच्या देवळांत तिचो कलश दवरिल्लो आसा. दर वर्सा कार्तिक वद्य त्रयोदशी दिसा मिरवणुकींत हो कलश श्री महादेवाच्या देवळांतल्यान श्री शांतादुर्गा देवीच्या देवळांत दोंगरार व्हरून दवरतात.थंयच दुसऱ्या दिसा सवायशिणी १० ते १२ वरांचेर वर्सुकी दिवजां पेटयतात आनी उपरांत तो कलश वाजयत गाजयत परत श्री महादेवाच्या देवळांत दनपरां एक वरां मेरेन हाडून पावयतात. श्री म्हादेवाचो पालखी उत्सव दर वर्सा मार्गशीर्ष शुक्ल सप्तमी दिसा जाता. श्री महालक्ष्मी देवीचे प्रतिशठापनेनिमतान दर वर्सा माघ म्हयन्यांत तीन दीस उत्सव मनयतात.
ह्या देवस्थानांत श्री शांतादुर्गा, श्री ग्रामपुरूस, श्री महादेव, श्री नारायणदेव, श्री दुर्गादेवी हांची पुजा अर्चा सऱ्हाडे ब्राम्हण भट करतात, जाल्यार श्री रवळनाथ,श्री महालक्ष्मी, श्री रूपेभगत हाची पुजा अर्चा भगत, श्रीवेताळ आनी भूतनाथाची पुजा सांवत आमी श्री गाडव्हंस देवाची पुजा जल्मी अशें वेगवेगळे पुजारी आसात.
श्री शांतादुर्गा देवस्थान- कवळें
फोंडें तालुक्यांतल्या श्री क्षेत्र कैवल्यपूर (कवळें) थळांत आशिल्लें नामनेचें देवस्थान. हें देवस्थान मुळचें साश्टींतल्या कर्दळीपूर म्हळ्यार केळशी गांवांतलें. थंय ताची मूळ स्थाचना जाल्ली आनी इ.स.च्या सोळाव्या शतमानाच्या मध्यामेरेन तें थंय आशिल्लें. उपरांत पुर्तुगेजांचे बाटाबाटीक लागून ताचें स्थलांतर जालें.
त्रिहोत्रपुरासावन परशुरामान जे दशगोत्रांचे ब्राम्हण हाडिल्ले तांणी आपले वांगडा आपलीं आराध्य दैवतांय (कुलदेव)हाडिल्लीं. ह्या ब्राम्हणांक ६६ कुळां आशिल्लीं तातूंतल्यान ब्राम्हणांक जे गांव अग्रहार मेळ्ळे थंय तांणी आपल्या कुलदैवतांची स्थापना केली. तातूंतल्या कौशिक गोत्री ब्राम्हणांक कर्दलीपूर (केळशी) दो गांव अग्रहार मेळ्ळो आनी थंय तांणी आपली कुलदेवी श्री शांतादुर्गा हिची स्थापना केली. हो कौशिक गोत्री ब्राम्हण म्हळ्यार मूळ पुरूस लोमशर्मा तोच ह्या नांवान पुजताले.
१५१० वर्सा पुर्तुगेजांनी आदिलखानाकडल्यान गोंय जुंवो जिंकून घेतलो. तेन्ना गोंयांत हिंदुंचीम जायतीं देवळां आशिल्लीं. पूण जांचें राज्य तांचो धर्म हें तत्तव नदरेमुखार दवरून पुर्तुगेजांनी २८ जून १५४१ वर्सा हांगाचीं चडशी देवळां नश्ट केलीं.ह्या धर्मसंकटाक भियेवन श्री शांतादुर्गेचे कुळावी केळशीकर हांणी १५६६ वर्सा केळशीच्यान कवळें हांगा श्री शांतादुर्गेचें स्थलांतर केलें
ह्या कुळाव्यांनी केळशीच्यान आपले सगळे आस्पतीचो त्याग करून श्री शांतादुर्गेक घेवन फोंडें म्हालांतल्या कवळें गांवांत येवन, थंयच्या दोंगराच्या मूळसांत श्री स्थापना केली. हो जागो मुळ म्हारांचो आशिल्लो. तांणी खोशयेन हें दैवत आपले सुवातींत स्थापन करपाक मान्यताय दिली आनी आपूण दुसरेकडे वसणूक करून रावले, म्हारांनी दाखयल्ले देवीचे भक्तीची जाणवीकाय दवरून कुळाव्यांनी तांकां श्री देवीच्या प्रतिश्ठापनेच्या दुसऱ्या दिसा तांकां आपोवन तांचो भोवमान केलो. तेन्नाच्यान दर वर्सा माघ शुध्द षष्ठी दिसा म्हळ्यार जात्रेच्या दुसऱ्या दिसा ह्या देवस्थानांत म्हारांक जेवण दिवन तांचो भोवमान करतात.
ह्या देवस्थानाचे मुळचे म्हाजन कुळावी फकत कौशिक गोत्री गौड सारस्वत ब्राम्हण आशिल्ले. तांचीं नांवां अशीं-(१)म्हाले (शिरोडकार),(२)हरपती(पिसुर्लेकार),(३)वैद्य(हवालदार स्थळेकार,कोपीकार),(४) सुखठणकार (घांटकार, सुर्लकार, कुवेलकार,कारापूरकार,कांसारकोडकार,निलकुंदकार),(५)भांडारी(भांडारकार, चिन्नरकार)(६)धोंदे,(७)रामाणी(८)श्रीधरपई(पुनरेकार),(९)रेगे(मेत्री,बक्षी,नाडकर्णी,कुलकर्णी,असोळडेकार,कुडचडकार,कोठंबकार,तळवडकार,मळकर्णेकार,शिरवयकार,शेळडेंकार,होडारकार,बाळडीकार, सावर्डेकार, साळवलीकार,सुर्लकार,सारकोर्डेकार, खोलकार, झणकार,(१०)शिंसाणी(कुंडयकार),(११)गायतोंडे(कुळकर्णी,हेदे,उसकईकर,कसबेकार,दाभोळकार बरडे),(१२)साखरदांडे (कुळकर्णी,नारिंगकार)अशीं बारा वांगडाचीं मूळ कुटुंबा आसात. ते भायर वत्स गोत्री वर्दे(वालावलिकार,बोरकार,भरणे, जारव,सबनीस, आचमनी,खासनीस, बळनवल्लीकार;भारद्वाज गोत्राचे पाळंदीकार, गंगोळीकार,कल्याणकार हे म्हाजन आसात.हाचेय वांगडा कानविंदे,सवनी वा सोहनी, मुंग्रे, वर्टी,डांगी, दणायत, नायक दणायत,पाडगांवकार,नायक,पेडवे,कर्णिक, टेंभे, पंडित, पंडित खांडळकार, चुंबडे, कोठारी, गावगोडकार,कलणकार, घांटे,दस्तीकर बाडी, तुडती, हेरेकर, चिंचखडकार, सांगडकार, हेमाडी, शिरूर अशींय म्हाजनांचीं उपनांवां मेळटात.
मुखेल उत्सव
ह्या देवस्थानांत वर्साचे बाराय म्हयने वेगवेगळे उत्सव मनयतात. तातूंतले काय मुखेल अशे-
चैत्र :शुक्ल प्रतिपदा, कवळें गौडपादाचार्य मठ संस्थाना कडल्यान वसंतोत्सव, श्रीरामनम, वसंत पुजा.
वैशाख:अक्षय्यतृतीय लालखी उत्सव.
ज्येष्ठ:श्री लक्ष्मीनारायण प्रतिश्ठोत्सव.
श्रावण:नागपंचम शिबिकोत्सव.
भाद्रपद:मुक्ताभरणी व्रतोत्सव, अनंत व्रतोत्सव.
कार्तिक:तुळशीलग्न आनी कालो, आंवळी भोजन (वद्य २मी), नोकरी ठणोतस्व (वद्य ५).
मार्गशीर्ष:पालखी आनी लालखी उतस्व(शुक्ल ५मी) आंवळी भोजन(वद्य ५मी)
माघ:जात्रा,लालखी उतस्व सांगड (नौकारोहणात्सव सार्वजनीक महारूद्र,नित्यपुजा, पालखी उत्सव.
फाल्गून:जात्रा,श्रीपट्ट (प्रसाद पटा)प्रतिश्ठोत्सव(शुक्ल ७मी. प्रपिश्ठोत्सव शुक्ल १०मी,लालखीउतस्व,पुनवेक शिगमो.ते भायर ह्या देवस्थानांत दर म्हयन्याच्या शुक्ल आनी वद्य ह्या दोनूय पक्षांत पंचम हो दीस नित्योत्सवाचो आसा.ह्या दिसा रातचें पुराण, कीर्तन आदी कार्यक्रम जातकूच श्री देवीची पालखेंल्यान मिरवणूक काडटात. देवळाच्या गाभाऱ्यांत मुख्यासनाचेर श्री शांतादुर्गा देवीची चतुर्भूज मूर्त आसा.तिच्या एका हातांत श्रीशिव आनी दुसऱ्या हातांत श्री विष्णु आसून ती श्रीजगदंबेची मूर्ती भगवान विष्णू आनी कैलासनाथ शंकर हांच्या झुजा वेळार अवर्तीण जाल्ल्या प्रसंगाचें द्योतक आसा.
श्री शांतादुर्गा देवीचे मूर्ती लागसारच स इंच आकाराचें काळ्या पाशाणाचें श्री शिवलींग आसा. देवीच्या मुखेल आसनाखाल विशिश्ट कृतीन तयार केल्लो धातुचो पट्टो बसयला. हाका प्रसाद पट्टो वा सिंहपट्टो म्हणटात. ह्या पट्टयाचेर प्रसाद पुजा लावन प्रार्थना मागणी करून प्रसाद-कौल घेतात.
श्री शांतादुर्गा देवीचे दावेवटेन लागसारच श्री नारायण देवाचें देवूळ आसून त्या देवळांत मुख्यासनाचेर श्री नारायणदेव आनी थंयच श्री गणपती हांच्यो मूर्ती आसात. ह्या देवळाचे दावे वटेन पारिजातकाचो पार आसा. त्या पारार बारा वीर भगवतीची ल्हान मूर्त आसून लागींच दोन पादुका आसात. श्री शांतादुर्गा देवीच्या देवळा मुखार महादाराचीं सोपणां आनी दीपस्तंभ हांचे मदीं श्रीक्षेत्रपाळाची शिळा आसा.देवळाच्या फाटल्यान दावेवटेन एक व्हड शिळां आसा, तिका म्हारवाची शिळां म्हणटात. देवळाच्या प्राकारांत प्रवेश करपाचें जें महादार नगारखान्याखाल आसा त्या महादाराचे दावेवटेन एक ल्हान देवूळ आसून तातूंत मूळ पुरूस कौशिक गोत्री लोमशमीची पाशाणी मूर्त स्थापन केल्ली आसा.
श्री शांतादुर्गा देवस्थान- नानोडें
गोंयच्या नानोडें वाठारांत आशिल्लें म्हत्वाचें देवस्थान. हें देवस्थान मुळचें बारदेसांतल्या कळंगूट ह्या गांवांत आशिल्लें. पूण पुर्तुगेजांच्या काळांत १५७७ वर्सा बाटाबाटी वेळार श्री देवी महामाया कळंगुटकरीण हिका नानोडें गांवांत हाडली. हें मूळ देवस्थान कळंगूट हांगा रोयणीच्या रुपांत आशिल्लें. हें देवस्थान उध्वस्थ जावंचे चार दीस आदीं देवस्थानाचो मूळ पुजारी भिकूभट भस्कुरे हाका साक्षात्कार जालो. बाटाबाटीक लागून ती ह्या गांवाक विटल्या तेन्ना ती सांगता थंय तिका व्हर. तिणें सांगले ते प्रमाण भिकूभट नानोडया वचून स्थानीक जालो. श्री शांतादुर्गा महामाया कळंगुटकरीण ह्या दैवताभायर हांगा बारा आनुषांगीक दैवतांचो आस्पाव आसा.
श्री शांतादुर्गा महामाया हें मुखेल दैवत रोयणीच्या रुपांत आसा. ह्या देवळाचो कारभार महाजन मंडळ पळेता. हातूंत अगसारी नाईक, देसाई गाड, शेटये, सावंत, पोरोब, नाईक ह्या स वांगड्यांचो आस्पाव जाता.ह्या देशांत शिबिकोत्सव, जागर, नवरात्र, दसरो, कोजागिरी, श्रीलक्ष्मीनारायणाची जात्रा, कालो, मान्नी पुनव, शिगमो, संवत्सर प्रतिपदा, आदी उत्सव आनी देवकृत्यां जातात.
श्री शांतादुर्गा कुंभारजुंवेकरीण-माशेल
श्री देवी सांतेरी- श्री शांतादुर्गा कुंभारजुंवेकरीण ही सगळ्या कुंभारजुंवे ग्रामवासीयांची ग्राम देवता आसून तिचो सगळ्यांत व्हड आनी म्हत्वाचो उत्सव म्हळ्यार हे देवीची पालखी माशेलांतल्यान दर वर्सां कुंभारजुंव्यां, आपल्या मूळ गांवांत येता आनी थंयच्या ग्रामवासी हिंदू लोकांच्या घरांत मिरवणुकीन थंयच्या लोकांकडल्यान पुजा अर्चा स्विकारता. उपरांत परत आपले सुवातेर वता. हो काळ फाल्गून म्हयन्याचे निमाणे आनी चैत्र म्हयन्याचे सुरवेचे दीस संप्रोक्षण विधी जातकूच चैत्र शुक्ल पंचमीच्या उत्सवाचो कार्यकम्र मनयतात.
श्री क्षेत्र माशेल हांगा मुखेल देवळांत मुख्यासनार श्री शांतादुर्गा कुंभारजुंवेकरीण, गर्भकुडी भायर दाराचे उजवेवटेन एका चौकांत लिंगरुपी श्री ग्रामपुरूस,देवळाचे उजवेवटेन वेगळ्या रदेवळांत श्री रवळनाथ, कुंभारजुंवें गांवांत 'गांवांत' नांवाच्या वाड्यार रामायसती नांवान वलखुपांत येवपी दोन मूर्ती आसात. ह्या देवळाचे दावे वटेन ल्हानशा देवळांत 'गाडवंस'नांवाचें दैवत आसा. हीं सगळीं श्री शांतादर्गा कुंभारजुंवेकरीण देवीचीं सहपरिवार दैवता आसात.
श्री शांतादुर्गा देवीचो पालखी पत्सव वा शिबिकोत्सव दर म्हयन्याच्या शुक्ल ५ मी.तशेंच वद्य ५ मी. दिसा अशे दोन खेपो नेमान जाता. ते भायर हेर सगळ्यो सण परबो ह्या देवळांत मनयतात.
-कों.वि.सं.मं.
पळेयात
वर्ग:गोयेचीं शहारां, गांव आनी जागे वर्ग:देवनागरी पानां
बेर्टोल्ट ब्रॅख्त
बेर्टोल्ट ब्रॅख्त नामनेचो जर्मन नाटककार आनी कवी
वावर
1914 वर्सा सावन ताणें थळाव्या म्हयन्याळ्यांनी लिखाण करपाक सुरवात केली. 1917 वर्सा ताणंट म्युनीक विद्यापीठांतल्यान मॅट्रिक जातकच तो वैजकीचो अभ्यास करुंक लागलो आनी 1923 वर्सा ह्या नाटकाचे प्रयोगूय जाले. पयल्या म्हाझुजाच्या काळांत ऑग्सबर्गच्या सैनीकी हॉस्पीटलांत ‘ मॅडिकल ऑर्डर्ली ’ म्हणून ताणें वर्सभर काम केलें. हें काम करतानाच ताणें ‘ बी ल ’ (baal) हें पयलें नाटक बरयलें.
शिक्षण
हॉस्पीटलांतल्या ह्या कामा उपरांत ताणें परतून आपलो वैजकीचो अभ्यास सुरु केलो. पूण मजगतीं 1920 वर्सा ताणें पत्रकारितेचो वेवसाय आपणायलो. ‘ ट्रोमल इन डेअर नायट ’ (ड्रम्स इन द नायट – इंग्लीश अणकार) आनी ‘ इन डिकीश्ट डेअर ष्टेट ’ (इन द सिटीस जंगल्स – इं अणकार) हीं तांची सुरवेचीं नाटकां आसात. हातूंतल्या ‘ ड्रम्स इन द नायट ’ ह्या ताच्या नाटककार दर वर्सा बऱ्या नाटककाराक दितात तो क्सायस्ट पुरस्कार फावो जाला. ऑटो फाल्केनबर्गच्या आदारान ‘ इन द खॅम्प ’ (1923) रंगमाचयेर हाडलें. नाट्य – लिखाणा वांगडाच ताचें काव्य लिखाणूय चालूच आशिल्लें. गितां, पोवाडे, नी हेर काव्य प्रकारांतली ताची शैली सादी सोंपी आशिल्ल्यान ती नाटकांतूय देंवली. ‘ द बूक ऑफ फॅमीली डिवोशन ’ (1927) हो ताचो कविता झेलोय खूब गाजलो.
पुरस्कार
1924 वर्सा ब्रॅख्त बर्लीनाक आयलो आनी नामनेचो ऑस्ट्रीयन दिग्दर्शक माक्स रायलहार्ट हाचे नाट्यसंस्थेंत काम करुंक लागलो. ह्याच काळांत कामगार शाळेंत ताणें मार्क्सवादाचे धडे घेतले. ह्या काळांत ताणें ‘ मान ईस्ट मान ’ (मॅन इज मॅन – 1926) ‘ द बॅडेन कॅन्टाटा ऑफ अक्कीसन्स ’ (1929), ‘ डी ड्रायग्रोशन ओपेर. ’ थ्री पॅनी ऑरेरा ह्या नाटकान ब्रॅख्त हाका खूब नामना मेळोवन दिली.
आंबावली
आंबावली (६२६९४७)
आंबावली हे दक्षिण गोवा जिल्ह्यातल्या केपें तालुक्यातील ६४२ हेक्टर क्षेत्राचे गाव आसून २०११ च्या जनगणनेनुसार ह्या गावात ६७९ कुटुंबाचे व पुराय २९८७ लोकसंख्या आसा. हांगा लागीचे शार QUEPEM ३ किलोमीटर अंतरावर आसा. हांगा १४३१ दादले आनीक १५५६ बायला आसा. हांगा अनुसूचित जातीचे लोक ६ आसून अनुसूचित जमातीचे २५७९ लोक आसात. ह्या गावाचो जनगणनेतलो स्थल निर्देशांक ६२६९४७ आसा.
शैक्षणिक सुविधा
गांवांत १ खाजगी पूर्व-प्राथमिक शाळा आसा. गांवांत ४ शासकीय प्राथमिक शाळा आसा. गांवांत १ खाजगी प्राथमिक शाळा आसा. गांवांत १ शासकीय कनिष्ठ माध्यमिक शाळा आसा. गांवांत १ शासकीय माध्यमिक शाळा आसा. सगळ्यांत लागीं उच्च माध्यमिक शाळा (QUEPEM) ५ किलोमिटरा परस कमी अंतराचेर आसा. सगळ्यांत लागीं पदवी महाविद्यालय (QUEPEM) ५ किलोमिटरा परस कमी अंतराचेर आसा. सगळ्यांत लागीं अभियांत्रिकी महाविद्यालय (BANDORA CT) १० किलोमिटर परस चड अंतराचेर आसा. सगळ्यांत लागीं वैजकी महाविद्यालय (BAMBOLIM CT) १० किलोमिटर परस चड अंतराचेर आसा. सगळ्यांत लागीं वैवस्थापन संस्था  (MARGAO) १० किलोमिटर परस चड अंतराचेर आसा. सगळ्यांत लागीं पॉलिटेक्निक (CURCHOREM-CACORA) १० किलोमिटर परस चड अंतराचेर आसा. सगळ्यांत लागीं वेवसायिक प्रशिक्षण शाळा (CUNCOLIM) ५ ते १० किलोमिटराच्या अंतराचेर आसा. सगळ्यांत लागीं अनौपचारिक प्रशिक्षणकेंद्र (MARGAO) १० किलोमिटर परस चड अंतराचेर आसा. सगळ्यांत लागीं अपंगांखातीर खाशेली शाळा (MARGAO) १० किलोमिटर परस चड अंतराचेर आसा.
वैजकी सुविधा (शासकीय)
सगळ्यांत लागीं समाजिक आरोग्य केंद्र ५ किलोमिटरा परस कमी अंतराचेर आसा. सगळ्यांत लागीं प्राथमिक आरोग्य केंद्र ५ किलोमिटरा परस कमी अंतराचेर आसा. गांवांत १ प्राथमिक आरोग्य उपकेंद्र आसा. सगळ्यांत लागीं प्रसूति आनी बालकल्याण केंद्र ५ किलोमिटरा परस कमी अंतराचेर आसा. सगळ्यांत लागीं क्षयरोग उपचार केंद्र ५ किलोमिटरा परस कमी अंतराचेर आसा. सगळ्यांत लागीं अ‍ॅलोपॅथी रुग्णालय १० किलोमिटर परस चड अंतराचेर आसा. सगळ्यांत लागीं पर्यायी वैजकी रुग्णालय १० किलोमिटर परस चड अंतराचेर आसा. सगळ्यांत लागीं दवाखानो १० किलोमिटर परस चड अंतराचेर आसा. सगळ्यांत लागीं पशुवैजकी रुग्णालय १० किलोमिटर परस चड अंतराचेर आसा.
वैजकी सुविधा (अशासकीय)
गांवांत १ एमबीबीएस पदवीधर वैजकी वेवसायी आसा.
पिवपाचें उदक
गांवांत शुद्धीकरण केल्लें नळाचें उदक पुरवण आसा. गांवांत शुद्धीकरण करूंक नशिल्लें उदक पुरवण ना. गांवांत धापिल्लें बांयचें उदक पुरवण ना. गांवांत उघड्या बांयचें उदक पुरवण आसा. गांवांत हॅन्डपंपचें उदक पुरवण ना. गांवांत ट्यूबवेलच्या/बोअरवेलाचो उदक पुरवण ना. गांवांत झरीचें उदक पुरवण ना. गांवांत न्हय/खाजनाचें उदक पुरवण ना. गांवांत तळी/कोंड उदक पुरवण ना. गांवांत अन्य पद्धतीचे उदक पुरवण ना.
नितळसाण
गांवांत बंद गटार उपलब्ध ना. गांवांत उघडें गटार उपलब्ध ना. नीट जलस्त्रोतांत सोडिल्ले सांड उदक हें क्षेत्र पुराय तरेन स्वच्छता अभियानांत ना गांवांत न्हाणीघर आनी सार्वजनिक स्वच्छता घर उपलब्ध ना. गांवांत न्हाणीघर सोडून सार्वजनिक स्वच्छता घर उपलब्ध ना. गांवांत ग्रामीण उत्पादक केंद्रे ना जाल्यार सॅनिटरी हार्डवेअर मांड उपलब्ध ना. गांवांत ग्रामीण सॅनिटरी हार्डवेअर मांड उपलब्ध ना. गांवांत सामूहिक बायोगॅस ना जाल्यार उत्पादक पुनर्वापराची वेवस्था उपलब्ध ना.
दळणवळण आनीक येरादारी
गांवांत पोस्ट ऑफीस उपलब्ध ना.सगळ्यांत लागीं पोस्ट ऑफीस ५ किलोमिटरा परस कमी अंतराचेर आसा. गांवांत उपपोस्ट ऑफीस उपलब्ध आसा. गांवांत पोस्ट आनीक तार ऑफीस उपलब्ध ना.सगळ्यांत लागीं पोस्ट आनीक तार ऑफीस ५ किलोमिटरा परस कमी अंतराचेर आसा. गावाचो पीन कोड ४०३७०५ आसा. गांवांत दूरध्वनी उपलब्ध आसा. गांवांत सार्वजनीक दूरध्वनी केंद्र उपलब्ध आसा. गांवांत मोबाईल फोन सुवीधा उपलब्ध आसा. गांवांत इंटरनेट सुवीधा उपलब्ध ना.सगळ्यांत लागीं इंटरनेट सुवीधा ५ किलोमिटरा परस कमी अंतराचेर आसा. गांवांत खाजगी कूरियर उपलब्ध ना.सगळ्यांत लागीं खाजगी कूरियर ५ किलोमिटरा परस कमी अंतराचेर आसा. गांवांत शासकीय बस सेवा उपलब्ध ना.सगळ्यांत लागीं शासकीय बस सेवा ५ किलोमिटरा परस कमी अंतराचेर आसा. गांवांत खाजगी बस सेवा उपलब्ध आसा. गांवांत रेल्वे स्थानक उपलब्ध ना.सगळ्यांत लागीं रेल्वे स्थानक १० किलोमिटर परस चड अंतराचेर आसा. गांवांत ऑटोरिक्षा व टमटम उपलब्ध ना.सगळ्यांत लागीं ऑटोरिक्षा व टमटम ५ किलोमिटरा परस कमी अंतराचेर आसा. गांवांत टॅक्सी उपलब्ध ना.सगळ्यांत लागीं टॅक्सी ५ किलोमिटरा परस कमी अंतराचेर आसा. गांवांत व्हॅन उपलब्ध ना.सगळ्यांत लागीं व्हॅन ५ किलोमिटरा परस कमी अंतराचेर आसा. गांवांत ट्रॅक्टर उपलब्ध ना. गांवांत सायकल रिक्षा (पायचाकी) उपलब्ध ना. गांवांत सायकल रिक्षा (यांत्रिक) उपलब्ध ना. गांवांत बैल आनी अन्य जनावरांनी ओढिल्ली गाडी उपलब्ध ना. गांवांत समुद्र/नदी बोट सेवा उपलब्ध ना.सगळ्यांत लागीं समुद्र/नदी बोट सेवा १० किलोमिटर परस चड अंतराचेर आसा. राष्ट्रीय महामार्ग गांवाक जोडूंक ना.सगळ्यांत लागीं राष्ट्रीय महामार्ग ५ ते १० किलोमिटराच्या अंतराचेर आसा. राज्य महामार्ग गांवाक जोडूंक ना.सगळ्यांत लागीं राज्य महामार्ग ५ किलोमिटरा परस कमी अंतराचेर आसा. जिल्ल्यातलो मुखेल रस्तो गांवाक जोडला. जिल्ल्यातलो अन्य रस्तो गांवाक जोडला.
सगळ्यांत लागीं वाहतुकी करपासारखो जलमार्ग १० किलोमिटर परस चड अंतराचेर आसा.
बाजार आनी सावकारी पेडी
गांवांत एटीएम उपलब्ध ना.सगळ्यांत लागीं एटीएम ५ किलोमिटरा परस कमी अंतराचेर आसा. गांवांत वेपाराविशी सावकारी पेडी उपलब्ध ना.सगळ्यांत लागीं वेपाराविशी सावकारी पेडी ५ किलोमिटरा परस कमी अंतराचेर आसा. गांवांत सहकारी सावकारी पेडी उपलब्ध ना. गांवांत शेतकी कर्ज संस्था उपलब्ध ना.सगळ्यांत लागीं शेतकी कर्ज संस्था ५ किलोमिटरा परस कमी अंतराचेर आसा. गांवांत स्वयंसहाय्य गट उपलब्ध आसा. गांवांत रेशन मांड उपलब्ध आसा. गांवांत मंडी / कायमचे बाजार उपलब्ध आसा. गांवांत आठवडयाचो बाजार उपलब्ध आसा. गांवांत कृषी उत्पन्न बाजार समिती उपलब्ध ना.सगळ्यांत लागीं कृषी उत्पन्न बाजार समिती ५ किलोमिटरा परस कमी अंतराचेर आसा.
आरोग्य आरोग्य, पोषण आहार आनी मनोरंजन सुविधा
गांवांत एकात्मिक बाल विकास योजना (पोषण आहार केंद्र) उपलब्ध ना.सगळ्यांत लागीं एकात्मिक बाल विकास योजना (पोषण आहार केंद्र) १० किलोमिटर परस चड अंतराचेर आसा. गांवांत बालवाडी (पोषण आहार केंद्र) उपलब्ध आसा. गांवांत इतर पोषण आहार केंद्र उपलब्ध आसा. गांवांत 'आशा' कर्मचारी उपलब्ध आसा. गांवांत समाज भवन (टीव्ही वेवस्था आशिल्ली/नाशिल्ली) उपलब्ध ना.सगळ्यांत लागीं समाज भवन (टीव्ही वेवस्था आशिल्ली/नाशिल्ली) ५ किलोमिटरा परस कमी अंतराचेर आसा. गांवांत खेळांमळ उपलब्ध ना.सगळ्यांत लागीं खेळांमळ ५ किलोमिटरा परस कमी अंतराचेर आसा. गांवांत खेळ / मनोरंजन केंद्र उपलब्ध ना.सगळ्यांत लागीं खेळ / मनोरंजन केंद्र ५ किलोमिटरा परस कमी अंतराचेर आसा. गांवांत चित्रपटगृह / व्हिडिओ केंद्र उपलब्ध ना.सगळ्यांत लागीं चित्रपटगृह / व्हिडिओ केंद्र ५ किलोमिटरा परस कमी अंतराचेर आसा. गांवांत सार्वजनिक पुस्तकालय उपलब्ध आसा. गांवांत सार्वजनिक वाचनालय उपलब्ध आसा. गांवांत खबरेपत्र पुरवण उपलब्ध आसा. गांवांत विधानसभा मतदान केंद्र उपलब्ध आसा. गांवांत जन्म मृत्यु नोंदणी केंद्र उपलब्ध आसा.
वीज
२४ वरां वीज पुरवण घरगुती कामाखा तीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण घरगुती कामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण शेतकामाखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण शेतकामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण वेपाराविशी कामाखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण वेपाराविशी कामाखातीर हिवाळ्यात (ऑक्टोबर-मार्च) दर दीसा उपलब्ध आसा. २४ वरां वीज पुरवण सगळ्यांखातीर हुनाळ्यांत (एप्रिल-सप्टेंबर) दर दीसा उपलब्ध आसा. २४ वरां वीज पुरवण सगळ्यांखातीर हिवाळ्यात (ऑक्टोबर-मार्च) दर दीसा उपलब्ध आसा.
जमिनीचो वापर
आंबावली ह्या गावात जमिनीचो वापर सकयलदिल्ल्याप्रमाण जाता (हेक्टर- क्षेत्रफळ):
शिंपणावळ सुविधा
शिंपणावळ करपा खातीर स्रोत अशे आसात (क्षेत्रफळ हेक्टरांनी) :
उत्पादन
आंबावली ह्या गावांत सकयल दिल्ल्या वस्तूंचें उत्पादन जाता( महत्वाचें सकयल दिल्ल्या प्रमाणें): RICE,CHILLIES,SUGARCANE
संदर्भ
वर्ग:देवनागरी पानां वर्ग:गोंय/Goem वर्ग:दक्षिण गोंय/Dokxinn Goem वर्ग:केपें तालुका/Quepem Taluka वर्ग:गोंयचे गांव/Goenche Ganv
दिसपट्ती सांस्कारणी जेजूच्या पवित्र काळजाक
दिसपट्ती सांस्कारणी जेजूच्या पवित्र काळजाक
Daily Consecration to The Sacred Heart of Jesus
एह काकळुत्सारा जेजू, आयज आनी सदानकाळ हांव म्हाकाच
तुज्या भव पवित्र काळजाक सांस्कारतां. भव दुलबा काळजा
जेजूच्या निर्मी हांवें अधिक आनी अधिक चड मोग करूंक तुजो
भव दुलबा काळजा जेजूच्या हांव तुजेर पातयेतां.
भव दुलबा काळजा जेजूच्या, कालकूत आमची कर.
भव दुलबा काळजा जेजूच्या, हांव सतमांदतां तुं
म्हजो मोग करताय म्हण. बळया आनी नेंतूवायेच्या
काळजा जेजूच्या कर म्हजे काळीज तुज्या काळजा सारखें.
पळेया
Sacred Heart of Jesus
Prayer_of_Consecration_to_the_Sacred_Heart
वर्ग:! रोमान काथलीक आंचीं मागणीं वर्ग:देवनागरी पानां
Latvia
, एरोपांतलो देस आसा। ताची राजधानी रीगा नगर आसा।
Sondorbh
वर्ग:Sonvsarachim Raxttram वर्ग:Europachim Raxttram वर्ग:Romi panam
अंतस्कन्न आनी कायदो
अंतस्कन्न आनी कायदो
तियात्रा विशीं
गोंयांत मुंडकार आनी भाटकार आसात ही एक सत्य गजाल. भाटकार आनी मुंडकार पद्दत केन्ना असतित्वांत आयली हाचीं पाळां-मुळां सोदूंक अभ्यासक आयज पासून अपेशी थरल्यात. मुंडकार हें उतर आमकां कोल्स आनी मुंडारी भाशे कडेन व्हरता. हे मनीस गोंयचे मुळावे निवासी अशें इतिहासकार मानतात. ह्या भासां प्रमाण मुंडकार म्हळ्यार झाडाचें मूळ वा मनशाची तकली (Head). खरें म्हळ्यार मुंडकार भाटांत वस्ती करपी. हे मुंडकार भाटांत वावर करपी. झाडां पेडां रोवप, पिकावळ उतप्न करप आनी हेर वावर करप हें तांचें खाशेलपण. ह्या तांच्या वावरा खातीर तांकां भाटकाराच्या भाटांत वस्ती करपाक मेळटालें आनी तांच्या उदरपसणा खातीर तांकां रोख मेळटालो वा खाणा-जेवणाच्यो वस्तू मेळटाल्यो. काळ फुडें गलो तसो मुंडकार आनी भाटकारा मदें प्रस्न उबे जावपाक लागले. ह्याच प्रस्नांक तोंड दिवपा खातीर तेन्नाच्या पुर्तुगेज सरकारान “ lei do mundcarato–legislative diplomano.1952 ” एक कायदो चालीक लायलो. गोंय मुक्त जाल्या उपरांत गोंय सरकारान the Goa, Daman and Diu Mundkar (Protection from Eviction) Act 1975 ह्या कायद्याची उबारणी केली. (http://goalawcommission.gov.in/reports/report1.pdf) अंतस्कन्न आनी कायदो हो तियात्र म्हळ्यार असल्याच कायद्याचेर उजवाड घालता.
तियात्राक इनामां
अंतस्कन्न आनी कायदो हो तियात्र 1979 वर्सा कला अकादमीचे तियात्र सर्तिंत सादर केलो तेन्ना साबार इनामां मेळोवक पावलो. तियात्र दाखोवणेक पयलें इनाम, दिग्दर्शनाक पयलें इनाम, तियात्र लेखनाक दुसरें इनाम, उजवाड येवजणे खातीर पयलें इनाम, उतत्म भुमिके खातीर एक खास इनाम आनी एक प्रमाणपत्र, गावपा खातीर एक प्रमाणपत्र फावलें.
पात्रांची वळख
जोकी : 20 ते 25 वर्सांचो, गरीब घराण्यांतलो तरणाटो.
मारी : जोकीची आवय.
बारेटो : 50 ते 60 वर्सांचो, एक दयाळ काळजाचो भाटकार.
डेवीड : 20 ते 25 वर्सांचो, गरीब घराण्यांतलो तरणाटो.
रापोजो : 50 ते 60 वर्सांचो, एक धारूण भाटकार.
लुसिया : सुमार 18 ते 20 वर्सांची रापोजाची चली.
सेक्रेतार : पंच्यातींत वावर करपी.
जुजू : 35 ते 40 वर्सांचो, एक शेजारी.
सरपंच : 60 ते 70 वर्सांचो, गांवचो सरपंच.
पाद्र विगार : 60 ते 70 वर्सांचो, गांवचो पाद्र विगार.
गंगाराम : 35 ते 40 वर्सांचो गोंयांत आयिल्लो, गोंया भायलो मनीस.
पिकेन्यु : 15 ते 16 वर्सांचो खापरी चलो.
मारी
मारी ही एक अशिक्षीत अस्तुरी. बारेटो भाटकाराच्या भाटांत एक मुंडकान्न कशी वावुरता. जोकी हो तिचो एकलोच पूत. पूताक ल्हानाचो व्हड करचे करून बरें शिकप दिवंक ती भारीं घास घेवन वावुरल्या. ती अशिक्षीत आसा खरी पूण ती आपल्या अंतसकर्णा परमाणें जियेता. तिच्या जिवीतांत तत्वां मुल्यांक पयलो वयलो जागो आसा. तिचो पूत शिकला हें खरें तरिपूण ताणें आपलें अंतसकर्णाचेर शेण काडललें दिसून येता.
बारेटो भाटकार मारी आनी ताच्या पूताक मागता तितलय आदार दिता. ताचें काळीज गरीबां सवें खूब दयाळ आसलें. जोकी तर शिकपाक पावलो जाल्यार भाटकाराच्या उदारपणाक लागून. होच भाटकार आपूण परदेसांत वेता तेन्ना तांकां आपल्या घरांत दवरता. सुमार पंद्रा वर्सां तीं भाटकाराच्या घरांत आसतात. अशा वेळार मुंडकार कायदो चालीक येता. त्या कायद्या परमाणें जीं कोण 14 वर्सां अदीक एका घरांत रावतात तें घर तांचेंच जाता. जोकी आपल्याक तें भाटकाराचें घर मेळटा देखून खुशाल जाता. आपले आवयक ही खबर सांगता तेन्ना तिका तें मानून घेवपाक कुसतार जाता. हें सारकें ना म्हण जोकीची आवय ताका जायते भाशेन सांगपाचे प्रयत्न करता. गांवचो पाद्र विगार जोकीक हेच संबंदीं अशें सांगता “ ... आरे जोकी तूं चिंता तशें न्हय रे तें. त्या सरकारच्या कायद्याक लागून तुज्या अंतसकर्णाचेर शेण काडिनाकां... (Cardozo, Tomazinho, Tiatr Goychea Somazacho Arso (2), 80, 2011)
मारीक जाय आसता आपलो पूत गोंयांत राविल्लो. तरिपूण तिचें सांगणें बेऱ्या कानार घेवन तो आफ्रिकेक वेता. थंय एके चलयेच्या मोगान पडून लग्न जाता.मारीक ही खबर आयकून झाळ भोगतात. बारेटो भाटकारा गोंयांत येता तेन्ना मारीची वागणूक ताका विचित्रूच लागता. आपलें घर जावन मारी ताका भितर सरपाक दिना. मारी ताका तें घर आपलें जालां म्हण सांगता. अशें वागपाक तिका बिलकूल नाका आसता. पूताच्या सांगणें मनांत दवरून वागता. तरिपूण सोयराणार येवन ती अशें उद्गारता “ जुजू, त्या मुंडकार कायद्याक लागून, हांवें म्हज्या अंतसकर्णाचो खून केलो...” (Cardozo, Tomazinho, Tiatr Goychea Somazacho Arso (2), 97, 2011)
संदर्भ
वर्ग:देवनागरी पानां
Khomirachi Vopar - The Leaven ( parable )
Voparincho hetu
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
''‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin.’''
Khomirachi Vopar
Povitr Pustok ː Maev 13 : 31-35 (Mark 4 : 30-32; Lukas 13 : 18 f.)
31 Dusri êk vopar ghalun Tannem tankam mhollem: "Sorginchem Raj oxem: eka monxan sansvachem bim gheun tem aplea porsant roilem. 32 Tem khorench sogllea biam-vôn lhan; punn vaddtôch, sogllea zhaddpalea-vôn unch zaun, tachem zhadd zata, ani varea velim suknnim ieun tachea khandiancher vosti kortat. 33 Tannem anink êk vopar tankam sangli: Êkê bailen khomir ghetlo ani môlllolea pittachim tin vhoddlim mapam dhôrun tantum to purlo ani sogllench pitt fuglem; hachê sarkem Sorginchem Raj. 34 Jezun voparimnim soglleô heô vostu porjek sangleô ani voparim bogor To tanchê kodde uloinaslo. 35 Voparimnim uloitolom, sonvsar rochloleak gupit asloleô vostu ukteô kortolom, hem provadiachem utor oxem khorem zalem."
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
इजाय्ासान अशें आदिंच सांगललें तें तांचê सवें पाळन येता:
खमिराची वपार
३१ दुस्री êक वपार घालून ताणें तांकां म्हळें: "सर्गिंचें राज अशें: एका मनशान सान्स्वाचें बीं घेवन तें आपल्या पर्सांत रयलें. ३२ तें खरेंच सगळ्या बियांवोन ल्हान; पूण वाडतोच, सगळ्या झाडपाल्यावोन उंच जावन, ताचें झाड जाता, आनी वाऱ्या वेलीं सुकणीं येवन ताच्या खांदियांचेर वसती कर्तात. ३३ ताणें आनिंक êक वपार तांकां सांगली: êकê बायलेन खमीर घेतलो आनी मोळलल्या पिटाचीं तीन व्हडलीं मापां धोरून तांतूं तो पुरलो आनी सगळेंच पीट फुगलें; हाचê सार्कें सर्गिंचें राज. ३४ जेजून वपारिंनीं सगळेो हेो वसतू पर्जेक सांगलेो आनी वपारीं बगर तो तांचê कडे उलयनासलो. ३५ वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं, हें प्रवादियाचें उतर अशें खरें जालें."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Polleiat Niall
The Mustard Seed and the Leaven, Commentary & Meditation
Sondorbh
वर्ग:Konknni वर्ग:Jezucheo Vopareo वर्ग:Devachem Utor वर्ग:Romi panam
देवाचे काकूतिचें रुपकार
देवाचे काकूतिचें रुपकार
Divine Mercy Image
१९३१ व्या वर्सा फेवरेराचे २२वेर पलांत घावान काकुत्सोर जेजू स्त. फावस्तीनाक दिश्टी पदटा. ती हे परीं बरयता;"एके सांजेर, हांव मज्या कुडान आसताना, हावें जेजूक एका दवेंफुल आंगवस्त्रांत पळेलो. एक हात उबारलोलो आधिंवेच्याक बेसांव आनी दुसरो अर्द्यार दवरलोलो. ताच्या आंगवस्त्रांतल्यान, दोन उजवाडाचें किरनां भायर सरतालीं, एक, तांबडें आनी दुसरें दवसार. हांव अगींच नियाळतालीं. एके वाटेन मजेर भिरांत सुटलेली आनी दुसरे वाटेन, व्हड कश्यालकाय भोगलेली. थोड्या वेळार जेजून माका सांगलें. "
"तुवें पळेलांय त्या परमणें चितार(पांयत) आनी सकला हीं उतरां बराय जेजू हांव तुजेर पातयेतान, माका जाय त्या रुपकाराक पयलो तुमच्या कोपेलांत मान दिलोलो आनी उपरांत सगल्या संवसारांत (पुस्तक४७)
ह्या रुपकाराची समजनी
सांत फावस्तीनाच्या काँफेसरान तिचें लागीं मागलें, सुयान जेजू कडे विचार म्हुण ह्यां २ किरनांची समजणी. तिणें जेजू लागीं विंचारतोच. ताणें हेपरीं समजणी दिली. "किरनां ह्या रुपकाराचेर दाकयतात रगत आनी उदक जें म्हजे काकूतिंतल्या थावांतलें व्हांवलें, जेदना खुरसार म्हजें खंतिबरीत काळीज विदारलें. हीं दवसार किरनां दाखयतात उदक जें दुता आमचो अत्मो आनी तांबडीन किरनां-रगत जें वर्तवता अतम्यांचें जिवीत. हीं किरनां सांबाळतात मुनश्याक म्हज्या बापाच्या रागांतलो. सुकी हो जो किरनांच्या आसऱ्या खाल जियेता, कित्याक थीवं केदनांच देवाचे नितीचो हात पावचोना." (पुस्तक २९९)
हांव भासायतां कोण ज्या रुपकाराक मान दिता केदनांच एमकोंडांत वेचनां. त्या भयार, ह्या सांवसारांत, अदिक करुन मरणाच्या वेळार दुस्मानांचेर अयत वरतले. हांवुंच ताका सांबाळतलों मजो अनोद जालेल्या परीं (पुस्तक ४८ )
देवाचे काकूतीचो तेर्स
देवाचे काकूतीच्या तेरसाचो अरांब : १९३५ व्या वर्सा सेतेंबराचे १३वेर स्त. फावस्तीनान एक बडवो पळेलो, देवाची नित करूंक पाटयलोलो. विस आनी घडघडे ताच्या हातांत आसलेले. देवाच्या रागाच्यो खुणा म्हुणून तिका कळोन आयलें. देवान पाटयलो म्हुण संवसाराक, अदिक करुन एका खेरीत गांवांक खास्त लावनच्याक. त्या बरी ती खतखतीत मागणीं करूंक लागली. तिणें बडव्या लाग्हीं काकूत कर म्हून प्रार्थून मागलें. पुण, तिका दिसन आयलें तीचीं मागणीं देवाचो ﻿ पालोंवक फळादीक न्हय म्हुण. तेदनां सगली त्रिनिदाद तिका दिश्टी पडली. ती त्या पर्जळान सगलीच गुस्पली. त्या बरोबार, तिणें हीं उतरां आयकलीं "सासणाच्या बापा, हांव तुचा भेयटयतां आमच्या आनी सगल्या सौंवसाराच्यां पातकामच्या फारिकपणा भव खातीर, तुज्या भौ मोगाळा पुतराची आनी आमच्या धनया आनी सोडवणारा, जेजू क्रिस्ताची कूड आनी रगत, आनी अत्मो आनी देवपण. ताच्या भौ दुखेस्त कशतां खातीर, आमची आनी सगल्या संवसाराची काकूत कर." ह्यां उतरांनीं तिणें संवसाराच्या सालवासांवां खातीर देवाक उलो मारुंक सुरू केलें. आनी अज्यापांचें अज्याप ! ह्या मागण्याची पदवी इतली कि बडव्या लाग्हीं आणीक खास्त लावंक गडना जालें." ( पुस्तक ४७४, ४७५)
काकूतीचो तेर्स ( चापलेत )
'पयली म्हुण :
''एक आमच्या बापा, एक नमान मोरये आनी एक सतमांताम'
त्या उपरांत मोट्यां फोड्यांचेर ( आमच्या बापा सुयातेर ) म्हुण :
''सासणाच्या बापा, हांव तुका भेतयतां आमच्या आनी सगल्या संसाराच्यां पातकांच्या फारिकपणा खातीर, तुज्या भौ मोगाळा पुतराची आनी आमच्या धनया आनी सोडवणारा, जेजू, क्रिस्ताची कूड आनी रगत आनी अत्मो आनी देवपन. ताचे भौ दुखेस्त कश्टां खातीर, आमची आनी सगल्या संवसाराची काकूत कर.''
दाकट्यां फोड्यांचेर ( नमान मोरयेस सुयातेर ) १० पावटी म्हण :
ताच्या भौ दुखेस्त कश्टां खातीर, आमची आनी सगल्या संवसाराची काकूत कर.
(तेरसाचे परीं (५) खाण उपरांत ) निमाणें खाणा उपरांती शेटीं, ३ पावतीयी म्हुण :
पवित्र देवा, पवित्र सर्वपदवेदारा, पवित्र मोर्नाविण, आमची आनी सगल्या संवसाराची काकूत कर.
पळेयात
Divine_Mercy
Chaplet_of_Divine_Mercy
Diary:_Divine_Mercy_in_My_Soul
वर्ग:! रोमान काथलीक आंचीं मागणीं वर्ग:देवनागरी पानां
अंटार्क्टिका
thumb|अंटार्क्टिका अंटार्क्टिका दक्षिण ध्रुवा भोंवतणी अयस, पयस पाताळिल्लो बर्फाळ वाठार.क्षेत्रफळः १४० लाख किमी. आसा. भारत देशा पासूनचे अंतर=११००० किमी. अंटार्क्टिका हें उतर ग्रीक उतर Anti-Arktikos हाच्या वयल्यान घडला. ताचो अर्थ आर्क्टिकच्या दुसरें वटेन असो जाता. अंटार्क्टिकाच्या चारूय वटेन उदक आसा. अस्तंतेक अटलांटीक महासागर, उत्तरेक हिंदी महासागर तर दक्षिण आनी उदेंतेक पेसिफिक महासागर आसा.
अंटार्क्टिक खंड दर्यादेगेच्या थरा सावन अडेच हजार मी. वयर आसा. संवसारांतल्या सातूय खंडांत अंटार्क्टिक खंड उंच आनी आवाठाच्या नदरेन भारताच्या चार पट व्हड आसा. खंडा भितर पांचवो क्रमांक पांचवो लागता. उदेंते सावन अस्तमते मेरेन पातळिल्ल्या ट्रान्सअंटार्क्टिक पर्वत वळीन (Trans- Antarctic-Mountain chain) ह्या खंडाचे दोन कुडके केल्यात. व्हडल्या कुडक्याक उदेंत अंटार्क्टिक तर ल्हान कुडक्याक अस्तंत अंटार्क्टिक अशें म्हणटात. उदेंत अंटार्क्टिकाचो आंवाठ १०६ लाख चौरस किमी. इतलो आसा. हो सगळो वाठार बर्फाळ आसून तातूंत 'अंटार्क्टिका ऑऐसिस' ही वाळवंटां आसात.ती गिमांत बर्फ वितळटना उक्तीं जातात. हांगां आशिल्ल्या एलिसवर्थ पर्वतांत व्हिनसन मेसीफ हें ५१४० मी. उंचायेचे शिखर आसा. मांउंट इरेबस (Mount Erebus) हो जिवो ज्वालामुखी ह्या वाठारांत आसा. अस्तंत अंटार्क्टिकांत मेरी बायर्ड लॅण्ड (Marie Byrd Land), एलिसवर्थ लँड, (Ellisworth Land) आनी अंटार्क्टिक द्वीपकल्प (Antartic Peninsula) अशें भाग आस्पावतात. तांची दर्यादेगेवेली उंचाय १२०० ते १८०० मी. आसा. बर्फाची दाटाय ४२७० मी. इतली आसा. हांगा माउंट मेलबोर्न (Mount Melbourne) हो जीवो ज्वालामुखी आसा.
अंटार्क्टिका खंडांत बर्फाची चडांत चड दाटाय ५.५ किमी. आसून सरासरी दाटाय ३.५ किमी. आसा. अंटार्क्टिकाचो ९८% वाठार बर्फाचो आसून २% वाठार गिमाच्या दिसांनी उक्तो जाता, ताका 'अंटार्क्टिक ओऐसिस ' अशें म्हणटात. ह्या ओऐसिसांत फकत फातर आनी रेंव आसता. तातूंत खंयचेच झाड वाडना. अंटार्क्टिकाचो आकार बदलत रावता. एप्रिल ते सप्टेंबर मेरेन हांगा रात आसतना अंटार्क्टिकाच्या उदकाचे बर्फ ७०० ते ८०० किमी. भागार पातळटा. हाका लागून अंटार्क्टिकाचो आकार व्हड जाता. ऑक्टोबर ते मार्च म्हन्यांत ह्या वाठारांत५ दीस आशिल्ल्यान बर्फाचे उदक जाता. हाका लागून अंटार्क्टिका स म्हयने ल्हान आनी स म्हयने व्हड जाता. ताका लागून अंटार्क्टिकाक अस्थीर खंड (Pulsating Continent) म्हणटात.
अंटार्क्टिका वा दक्षिण म्हासागराचें ( Southern Ocean) उदक, बर्फ जावपाची क्रिया फेब्रुवारी म्हयन्यांत सुरू जाता. दर्या वेल्या बर्फाची (Pack-Ice) चडांत चड दाटाय ऑगस्ट म्हयन्यांत दिसता. शियाळ्यांत दर्याचो ५०% वाठार बर्फाळ जाता. डिसेंबरांत दऱ्याचें उदक बर्फाचें उदक जावूंक लागता. जानेवारींत दर्यावेलेंवर्फ ना जाता. डिसेंबर आनी जानेवारींत जेन्ना दक्षिण म्हासागरांत बर्फाचें उदक जावूंक लागता तेन्ना अंटार्क्टिक म्हसागराच्या बर्फाराशी थरांतल्यान (Ice Shelf)जायते हिमनग तुटून दर्याच्या उदकांत उक्ते जातात. हे हिमनग वाऱ्याच्या दिके प्रमाणउदेंत, अस्तंत आनी उत्तरे वटेन व्हांवतात. ताका लागून हिमनग हिंद म्हासागर, पॅसिफिक म्हसागर,ना जाल्यार अटलांटीक म्हासागरांत येवून पावतात हिमनग अंटार्क्टिका पसून पयस वचपाक लागलें तशें बर्फाचें उदक जाता. हिमनग जितले दर्या वयर दिसतात ताच्या परस चड आठ ते णव पटीन भितर आसतात. हिमनग म्हळ्यार उदकाचो व्हडलो सांठो.अंटार्क्टिकाच्या चारूय वटांनी दर्या आसूनताची दर्यादेग २९,००० किमी. आसा. वेडेल दर्या(Weddell Sea),रोस दर्या(Rose sea), आनी बेलींग शाउसेन दर्या( Belling Shaussen Sea) ह्या तीन ल्हान उपसागरांचो तातूंत आस्पाव जाता.
अंटार्क्टिकांतली जैवीक संपत्ती
अंटार्क्टिका खंडार व्हडलीशी झाडां फुलां तशेंच मोनजात मेळना. दक्षिण वा अंटार्क्टिक म्हासागरांचें उदक ज्या ह्या खंडाच्या चारूय कुशींनीआसता, ताक संवसारांतीचें जैवीक संपत्तीचें व्हडलें भांडार अशें म्हणटात. चाळीस दक्षीण अक्षांशा सावन सत्तर दक्षिण अक्षांशा मेरेन अंटार्क्टिक म्हासागर आसा. शिंयाळ्याच्या दिसांनी दर्यातलें बर्फ, ऑक्टोबर म्हयन्यांत, स म्हयन्यांचो दीस सुरू जाता तेन्ना वितळूंक सुरू जाता. ह्या वेळार दर्याच्या उदकांत जीव उत्पादनाचे प्रक्रियाची सुरवात जाता. अंटार्क्टिका दर्यांतल्या अन्नाची साखळी(Food chain) ही चड व्हडली नासता. गिमाच्या दिसांनी, अंटार्क्टिका खंडार ओएसिसांत, मळांत तशेंच गोड्या उदकाच्या तळ्यांत, सुक्ष्मजीवी वनस्पत आनी प्राणी मेळटात. लायकेन (Lichen), मॉसीस(Moses), सिलिएट्स(Cilicates), नेमॅटोडस् (Nematodes) ह्यो अंटार्क्टिका खंडावेल्यो मुखेल वनस्पती तर टिक आनी माइट्(Ticks and Mites) मुखेल प्राणी आसात. Deschampsia Antarctica आनी Colobanthus Crossifolius हीं दोन प्रकाराची झाडांय अंटार्क्टिका खंडार दिसतात. मांसभक्षकांचो (Carnivores) ह्या खंडार उणाव आसा. अंटार्क्टिका दर्यांतले उत्पादन (Primary Production) जें गिमाच्या दिसानी आसता, तातूंतल्यान वनस्पती प्लवंगांची (Phytoplankton) उपज जाता. हें प्राणीप्लंवगाचें (Zooplankton) अन्न आसता. अंटार्क्टिक क्रिल(Antarctic Krill) म्हळ्यार सुंगट हो प्लवंगांतलो मुखेल प्राणी. ह्या क्रिलाची वर्सांतली वाड 900तें 1100 दशलक्ष टन इतली आसता. माणक्यो (Squids), नुस्तें, समुद्रपक्षी आनी दर्यांतले सस्तन प्राणी हे दर्यातल्या क्रिलाचे भक्षक जावन आसा. अंटार्क्टिक कॉड, अंटार्क्टिक ड्रॅगनफिश, आइसफिश, प्लंडरफिश, आनी मॅक्रोयुरिड ह्यो अंटार्क्टिका दर्यांतल्यो नुस्त्याच्यो जाती हांगां मेळटात. माणक्यो लेगीत खूब तरेच्यो मेळटात. दर वर्सां देड लाख टन क्रिल, सत्तर हजार टन माणक्यो अंटार्क्टिका दर्यांतल्यान पागयतात. ह्या पागपाच्या कामांत रशिया, पोलंड, जपान, आनी नॉर्वे हांचो फुडाकार आसता. आठ जातीचें सील (seals)आनी बारा जातीचें देवमाशें(whales) अंटार्क्टिक दर्यांत रावतात. क्रबईटर(crubeater) आनी लेपर्ड(leopard seals )ह्यो सिलाच्यो तर ब्लू, किलर, स्पर्म, मीनके साई आनी हम्पबॅक ह्यो देवमाशाचो मुखेल जाती आसात. समुद्र पक्षांच्यो बेचाळीस जाती अंटार्क्टिक दर्यार दिसतात. तातूंतलो पेंग्वीन अंटार्क्टिकाचें आगळें खाशेलेंपण जावन आसा. तांच्यो णव जाती आसात. एम्परर पेंग्वीन सुमार देड मी. ऊंच आसता. तो फकत ‘क्रील’ हें खाद्य खावन रावता. हो पक्षी उडूंक शकना, ते खातीर दर्या लागसल्ल्या बर्फार रावता. तांतयां घालपाक तो अंटार्क्टिका खंडाच्या भितरल्या भागांत येता. पेट्रेल, अल्बॅट्रोस, स्कुआ आनी शिवबील हे अंटार्क्टिकांतले खास पक्षी. जायंट केल्प(Giant Kelp) ही संवसारांतली सगळ्यांत व्हड वनस्पत अंटार्क्टिकाच्या दर्यांत मेळटा. दर्याच्या तळार वाडपी केल्प 130मी. इतली ऊंच वाडटा. अंटार्क्टिक दर्याच्या तळांत तरेकवार प्राणी विश्व आसता. व्हडले स्पंज(sponge), पॉलिकिट(polychaete) किडे, एम्फीपोड(Amphipode), कोपीपोड(Copepode) अशें जीवजंतू जाय तितले मेळटात. तशेंच दर्याच्या उदकांत जो बर्फ जाता त्या बर्फांत सुक्ष्म वनस्पत चड प्रमाणांत वाडटा, ताका इपान्टिक आल्गी म्हणटांत.
इतिहास
देडशें वर्सा पयलीं अंटार्क्टिका खंडाची कोणाकूच खूर नासली. बावीस कोटी वर्सां आदीं आज ज्या जाग्यार अंटार्क्टिक खंड वसला थंय एक व्हड खंड (Super Continent) आसलो. ताका गोंडवनलॅंण्ड अशें म्हणटाले. आयचे भारत, दक्षीण आफ्रिका, ऑस्ट्रेलिया, न्युझीलंड, दक्षिण अमेरिका आनी अंटार्क्टिका गोंडवनलॅंडांत आस्पावताले. जेन्ना हिमपर्व(Glaciation) आयलें तेन्ना गोंडवनलॅंण्डाचें कुडकें जाले. हे कुडके पडपाक आंतर खंडीय हालचाल (Continental Drift) हें शास्त्रीय कारण जावन आसा. हाका पुरावो म्हळ्यार भारत देसांत दक्षिणे कडेन आशिल्ल्या पर्वतवळींतल्यान (eastern Ghats) फातर आनी खनिजां तशेंच दक्षिण अमेरिकेंतल्या एंडीज पर्वतांतले फातर आनी खनीजां सारकींच आसतात. भारत देश गोंडवनांतल्यान सुटून उत्तरे कडेन घुंवलो आनी आयज आशिल्ल्या सुवातेर आयलो. आयज अंटार्क्टिका खंड भारताचे दक्षिणेक 11,000 किमी. अंतरार आसा. ह्या दोगांय मदीं हिन्द म्हासागर आनी अंटार्क्टिक वा दक्षिण म्हासागर आसा. ह्या दोन म्हासागरांत मॉरिशस, रॉड्रिगस्, केरूगिलेम, बुवेट आनी प्रिन्स एडवर्ड हे जुंवें आसा. गोंडवनलॅंडांतल्यान भारत तुटलो तेन्ना जे कुडके जाल्ले ते हे जुंवें जावन आसात.आर्जेटिना देशांतलो तियेर्रा देल फुएगो (Tierra del Fuego) हो जुंवो अंटार्क्टिकाक सगळ्यांत लागीं आशिल्लो वाठार आसून थंय सावन हें अंतर 970द किमी. इतलें आसा. एकुणिसाव्या शतमानांत ब्रिटीश, रशियन, फ्रेंच, ऑस्ट्रेलियन, नॉर्वेजियन आनी अमेरिकन लोकांक अंटार्क्टिका दर्या विशीं जायती म्हायती आसली. जायत्या धाडशी लोकांनी दक्षिण जुंव्याचेर वचपाचो प्रयत्न केलो पूण तें फळादीक जावूंक नात. नॉर्वे देशाचो रोनाल्ड आमुंडसेन सगळ्यांत पयलीं दक्षिण ध्रुवार पावपांत जैतिवंत जालो.(11 डिसेंबर 1911). 18 जानेवारी 1912 त रॉबर्ट स्कॉट दक्षिण ध्रुवार पावलो. परत येतना तो आनी ताशियन, ताच्या वांगड्यांक मर्ण आयलें. 1920 ते 1937 ह्या काळांत रशियन, फ्रेंच, ब्रिटिस, अमेरिकन आनी कितल्याश्याच हेर देशांतले संशोधक अंटार्क्टिका खंडार पावले.
अंटार्क्टिक कबलात
1959 वर्सा अंटार्क्टिक मोहिमांत वांटो घेवपी 12 देशांनी 1959 त अंटार्क्टिक कबलात (Antarctic treaty) करून आपल्यो सयो केल्यो. तातूंत अंटार्क्टिकाचो वाठार शांतताये खातीर वापरचो, कोणेच ताचेर हक्क सांगूक फावना अशो म्हत्वाच्यो अटी आसात.
अंटार्क्टिका कबलाती प्रमाण, संवसारांतल्या खंयच्याय देशांतले लोक संशोधन करपाक अंटार्क्टिकार वचपाक शकतात. अंटार्क्टिकाचेर कोणाचीच सार्वभौम सत्ता ना. अंटार्क्टिकाचेर कसल्याय गुप्त संशोधनाक बंदी आसा. आज मेरेन 27 देस अंटार्क्टिका कबलातीचे वांगडी आसात. वांगडी देशांनी संशोधन करून संपत्ती मेळोवपाचो मार्ग काडल्यार, त्या देशांक नुस्तेमारी वा खनिजां काडपाचो हक्क पावता. अंटार्क्टिका कबलात 1999 वर्सा फेरविचाराक येतलो.
अंटार्क्टिका कबलातीची जी सल्लागार समिती (Consultative Committee) आसा तिचो भारत एक वांगडी आसा. 1989 वर्सा भारतान शास्त्रीय संशोधन मोहीम अंटार्क्टिकाक धाडून ही मान्यताय मेळयली. सन 1983 वर्सा भारतान अंटार्क्टिकार ‘दक्षिण गंगोत्री’ नांवाचें कायम स्वरूपाचें संशोधन केंद्र तयार केलां. दक्षिण गंगोत्री संशोधन केंद्रांत भारताचे वैज्ञानीक थंय रावन वातावरण-शास्त्र(metereology), भूचुंबकत्व(Geomagnetism) आनी जीवविज्ञान(Biology) ह्या विशयांचें संशोधन करतात. भारताच्या दुसऱ्या संशोधन केंद्राक ‘मैत्री’ म्हणटात. अंटार्क्टिक खंडार भारतावरी 12 देशांची 30 संशोधन केंद्रां आसात. ह्या केंद्रातल्यान शिंयाळ्याच्या दिसांनी साडेतीनशीं तर गिमाच्या दिसांनी अडेज हजार संशोधक विंगड विंगड संशोधनां करतात. वैज्ञानीक सोडल्यार अंटार्क्टिकार मनीस वस्ती ना.
सद्या अंटार्क्टिकार कसलेंच उत्पादन जायना. शास्त्रीय संशोधनां प्रमाण खनिजां, ऊर्जा, नुस्तेमारी, हांचो बऱ्याच व्हड प्रमाणांत हांगां वावर जावूंक शकता. ते खातीर अंटार्क्टिकाक ’21 शतमानांतलो खंड’ अशें म्हणटात.
संदर्भ
वर्ग:देवनागरी पानां
Kallke Ratintli - Gaion
Kallke Ratintli - Gaion
Kallkê ratintli
From the dark night
Type: Hymn
Source: Gaionacho Jhelo, 1995 edition, T-20, p. 212
Lyrics: Vasco do Rego, Panaji, Ilhas, Goa
Music:
Version 1: Maurelio Cotta, Margão, Salcete, Goa
Version 2: Bernardo Cota, Santa Cruz, Ilhas, Goa
Version 3: Rosario N. Fernandes
Publisher: Goychi Sevadhormik Somoti (Pastoral Institute), Old Goa, Goa 403 402
Translated by: Alfred Noronha, Pandavaddo, Chorão, Goa 403 102. August 2005
fantea porim tum,
Like the dawn
which follows the dark night,
Mariê, udetai!
You rise, O Mary!
Akhê prithvecher
suria vori tum,
You are like the sun of all creation,
Ranniê, pozolltai!
Dhumpa vori tum
Like the incense
tujeam gunnancho
domdom ximpddaitai!
you spread the scent of your virtues, all over!
Tujeam pãiam-xim
At your feet
the scent of Jasmin flowers,
soglleak pavoitai!
it spread all over!
Choli Bapachi,
Father´s daughter,
Avoi Putachi,
Mother of the Son,
Potinn Atmeachi!
Ankvar Mai amchi,
our Virgin Mother,
patkiam mon´xanchi,
of us sinners,
Somia Jezuchi!
and Jesus, our Lord!
Doiall Xeratinn,
Compassionate, submissive,
bollixtt Askarinn,
strong Protector,
You are, Our Lady!
Dulob Sangatinn,
Pious companion,
mogall Adarinn,
loving helper,
amchi ranni Tum!
You are our Queen!
Deva-bagentlem